
Nyt fra SUFOI's Fotoafdeling 


Af Ole Henningsen 

4250 Fuglebjerg 11. juni 2015 

Henvendelsen fra observatøren til SUFOI's 
Fotoafdeling lød: 

Hey hey. Jeg har en video, som jeg optog for en 
lille uge siden, der, hvor jeg bor (Fuglebjerg). 
En kraftig lysende kugle, kan ikke forklare så 
meget udover videoen er filmet d. 11 juni 
omkring kl. 24. Den fløj i retning fra vest mod 
syd. 

Der kommer et fly flyvende forbi kuglen (op 
over), og syntes ikke kuglen ligner et „rigtigt " 
fly, når man sammenligner dem. Måske I kan 
se, hvad det er. 

Fotoafdelingens konklusion 

Ved udfærdigelse af rapporten om sagen til 
SUFOI's Fotoafdelings arkiv er udgangspunktet, 
at dato/tid er korrekt, og at optagelsen derfor 
er foretaget kl. 23.22.05 DST, som det fremgår 
af videoens såkaldte exif-data. 

Dette tidspunkt er rimeligt sammenfaldende 
med en af de synlige passager af ISS, Den 
Internationale Rumstation, på sydhimlen i sin 
flyvning fra en vestlig mod en østlig retning. 



Screenprint fra den originale video - her vendt 
90 grader til korrekt position. Over kirken ses 
øverst - og klarest - det filmede lys, der med 
stor sandsynlighed er ISS - Den 
Internationale Rumstation. Lidt under tv. - 
men stadig over kirken - ses et lidt svagere 
lille lys, der er planeten Saturn på sydhimlen. 





Udskrift fra planetarieprogrammet Starry Night 11. juni 2015 kl. 23.22.05 
viser den stærktlysende planet Saturn på sydhimlen - en anelse mod øst. 


2635 Ishøj 30. juli 2015 

Filmede det her snurrende objekt i går nat. 

Kan I se hvad det er? 

Sådan lød en kortfattet mail, som en observatør i Ishøj havde 
sendt til Tycho Brahe Planetarium. SUFOI har samarbejde med 
planetariet, der derfor videresendte spørgsmålet og optagelsen 
til SUFOI's Fotoafdeling. 

I en uddybende mail skrev fotografen videre: 

Jeg er det, man kalder en amatørfotograf og tager en masse 
billeder dagligt og filmer videoer > hvis der er noget særligt. Mht. 
til omtalte video så filmede jeg det , fordi lyset fra objektet var 
konstant lysende (uden blink feks. ved flyvemaskine blink), 
desuden fløj det på en mærkelig måde og lignede noget, som 
snurrede rundt som en slags „sten". 

Jeg har brugt et videoprogram til at zoome ind på den tidligere 
video, du fik; derfor er videoens opløsning ikke så god, især fordi 
det er mørkt, og der bliver zoomet ind. 

Jeg sender dig hermed den originale video, som jeg filmede d. 
30/07-2015 kl. 02:19, imens jeg sad på min altan og røg en 
cigaret. Objektet blev set i syd måske syd/østli retning. 
Jeg har filmet objektet med en Iphone 5s videokamera. 
Håber det kan bruges. 



Screenprint fra den modtagne videosekvens med indsat kraftig udsnitsforstørrelse af det 
filmede lys på himlen. 


SUFOIs konklusion 

Husenes placering i billedfeltet incl. senere Google Earth søgninger er med til at dokumentere 
selve lysets bevægelse på himlen samt den konkrete geografiske retning. Da tidspunktet i denne 
sag var meget nøjagtigt, var der ingen tvivl om, at der også i denne sag var tale om passage af 
ISS, Den Internationale Rumstation. 

Flere oplysninger om ISS samt en ældre optagelse af en ISS-passage set fra Søllested på Lolland 
kan ses på dette link: 

http://www.sufoi.dk/arkiv/arkiv-hn/iss-obs.DhD og 

https://www.voutube.com/watch?v=PaU 0GiXXt8 . 











ISS-passager og andre klare satellitter kan ses på sitet Heavens Above: 

http://www.heavens-above.com/ og 

Synlige passagetider for ISS kan også findes på Tycho Brahe Planetariums hjemmeside: 
http://planetariet.dk/astronomi-rumfart/himlen-netop-nu/se-rumstationen . 


Planeten Venus.igen, igen.... 

Fra starten af september og måneden ud har planeten Venus stået markant 
lysende på den østlige morgenhimmel, hvilket som sædvanligt har givet 
anledning til mystifikation hos adskillige morgenvandrere. 


4760 Vordingborg 9. september 2015 



På det indzoomede foto har 
fotografen fanget Venus 
mellem træerne, dog en 
anelse ude af fokus, så 
planeten optræder som en 
lidt stor rund lysplamage. 
På det originale foto ses 
her et stærkt lys næsten 
midt i billedfeltet, der er 
den overbelyste Måne. 
Nedenunder mellem 


Jeg har taget i alt 2 billeder med min Iphone 6. Der foreligger ingen oplysninger om 
kameraindstillinger osv. Det ene billede er der ikke zoomet på. Det andet har jeg zoomet ind på 
objektet; det virker mere grovkornet. Jeg har lavet og vedlægger et kort, hvor 
synsvinklen/optagelsesretningen er angivet. Sådan lød en henvendelse fra en observatør på 
Sydsjælland, som havde observeret og fotograferet et lys nedenunder Månen tidligt om 
morgene 


trækronerne ses et lille 
svagere lys, som vakte 
fotografens nysgerrighed, 
og som er planeten Venus 
som morgenstjerne på den 
østlige himmel. 



Sammenkopiering af udskrift fra 
planetarieprogrammet og det 
modtagne foto viser 

sammenfaldet mellem Venus og 
det fotograferede lys på himlen. 


Udskrift fra planetarieprogrammet Starry 
Night viser Månen og Venus på østhimlen 
på fotograferings-tidspunktet. 








15. september 2015 

Jeg er blevet foreslået at emaile jer for at prøve, at få opklaret et spændende lille mysterie :-) 
Jeg sender en lille kort film, jeg filmede d. 15/9 klokken ca. 6 om morgenen. 
Jeg starter med at zoome ud for at være nogenlunde sikker på, at man kan se, at det IKKE er 
Månen. Derefter zoomer jeg ind - og man når Uge at se, hvordan denne MEGET stærkt lysende 
„dims" ind i mellem lyste ekstra op, så den nærmest blinkede. 

Den stod helt stille i luften i de ca. 20 minutter, som jeg kunne se den, så et fly var det næppe. 
Jeg kan ikke mindes nogensinde at have set så stærkt lysende en stjerne, og nu er jeg jo vildt 
nysgerrig for at vide, hvad det eventuelt kunne være :-) Det var min bror, som har lidt forstand 
på astronomi, som foreslog, at jeg prøvede at spørge jer. 

Jeg tænkte selv på, om det kunne være en eksploderende stjerne, et sol ud brud eller lignende? 
Sådan lød en mail, som en observatør sendte til Tycho Brahe Planetarium. 

Som tidligere nævnt har SUFOI samarbejde med planetariet i den slags sager, og optagelsen 
blev derfor videreformidlet til SUFOI's Fotoafdelin 

■ Øverst ses den lysende aftegning 

større, og nedenunder er aftegningen 
mindre. Der er tale om, at kameraet 
automatisk forsøger at fokusere på 
lyset, men ind imellem fokuserer 
(stiller mere skarpt) på vinduesruden. 

Derved fremkommer en større - og 
mere uskarp - sekvens af lyset, der så 
efterfølgende skifter til en 
mindre/men skarpere aftegning. 

Herover udsnitsforstørrelser fra 
videosekvensen. Tv. ses et 
screenprint fra den modtagne 
videosekvens. 




— Venus 


-•Mars 


-S/2003 119 


S/2003 12* —Jupiter 


Udskrift af planetarieprogrammet Starry Night visende den østlige himmel, 
hvor den stærkt lysende planet Venus ses stå over horisonten på 
fotograferingstidspunktet. 

Der er ingen tvivl om, at det netop er planeten Venus, der er blevet observeret og filmet. 

Havde fotografen filmet udenfor i frit område, havde hun måske været heldig også at få planeten 
Mars med til venstre for Venus på himlen - dog noget mindre lysstærk. 

4690 Haslev 16. september 2015 

Observatøren beretter: 

Jeg vågnede kl. 4.45 og kigger ud af mit soveværelses vindue. Jeg ser en stor lysende stjerne, 
vil jeg betegne det som, den står stille og bevæger sig overhovedet ikke på noget tidspunkt , 
men igen undrer jeg mig over størrelsen og lysmængden i obtjektet. Jeg har en fornemmelse af, 
at det ikke er en ufo lignende ting, men måske jorden står tæt på nogle planeter eller noget 
andet stjernenova halløj tænker jeg. 

Jeg tager 3 billeder med min mobil, og det ene billede zoomer jeg ind med mobilen, og da jeg 
ser på billedet bagefter, hvor man kan forstørre det bliver jeg ganske overrasket over, hvor 
smukt dette fænomen egentlig er, så jeg håber, jeg kan sende min billeder ind så I selv kan 
vurdere dem... 



Udsnitsforstørrelser af det fotograferede lys på de to modtagne fotos. 
Herover (tv.) ses en lidt aflang aftegning, der skyldes rystelse af 
kameraet under eksponeringen. 


Th. ses en meget større, men rund uklar gengivelse af lyset på himlen. 
Udseendet skyldes kameraets forgæves forsøg på at fokusere på lyset på 
den mørke himmel. 

Heller ikke i dette tilfælde er der tvivl om, at det observerede og fotograferede lys er planeten 
Venus på østhimlen. 



1250 København 19. september 2015 

Via Facebook modtog SUFOI's Fotoafdeling denne henvendelse 22. september 2015: 

Jeg stod ved Skuespillerhuset og kiggede over på Papirøen lørdag morgen den 19. september 
2015. Jeg så et lysende objekt / 20 minutter og formen var pentag ram. 

Ringede til København politi. Ingen rapporter modtaget. 

På Fotoafdelingens opfølgende spørgsmål blev observatørens to billeder modtaget med flg. 
ekstra kommentarer: 

Taget på iPhone. 

Kig til højre i det sidste billed, og det var stationært. 

Meget klart og det slukkede bare. 

Har udfyldt et observationskema på jeres hjemmeside. 

19.09.2015 04.30 DST 20 min Nyhavn 1 hvid se beretning 

1051 København K 


1051 København K - 19. september 2015 

Et pentagram er synligt i 20 minutter over Papiroen og ringer til Kobenhavns politi. 



Det modtagne foto med en lysende aftegning på himlen th. i billedfeltet. Tv. i 
hvid ramme ses aftegningen i udsnitsforstørrelse. 


Billedet er taget fra den vestlige side af Københavns Havn i østlig retning 
mod Operahuset, der ses lyse op med et blåligt lys tv. for midten af 
billedfeltet. 

Den lidt aflange form på lysaftegningen får fotografen til at beskrive lyset 
som „et pentagram", men den langstrakte form skyldes kameraets 
bevægelse under eksponeringen under de dårlige lysforhold. 

Fotoafdelingens kommentarer og konklusion 

Også i dette tilfælde er der tale om planeten Venus. På en udskrift af planetarieprogrammet 
Starry Night over den østlige himmel ses Venus stå over horisonten på fotograferingstidspunktet. 
Helt tilfældigt observerede Fotoafdelingen også morgenhimlen lørdag den 19. september mellem 
kl. 4 og 5 og var imponeret af den lysstærke planet Venus, der var at se så markant på 
østhimlen. 

Fotografen er tilfreds med og takker for det gode arbejde med den udarbejdede rapport med 
løsningen på mysteriet om lyset på himlen. 

Men hvad var egentlig reaktionen, da fotografen kontaktede Politiet en lørdag morgen kl. 04.41? 

- De sagde, det var en Rusland aktion eller en rislampe. De havde ingen rapport på noget, som 
fotografen efterfølgende beretter. 







2635 Ishøj 21. september 2015 

En fotograf, hvis optagelser, SUFOI's Fotoafdeling tidligere 
har undersøgt, sendte igen optagelser af en anden type 
med denne kommentar: 

Så den her kugle i morges. Kan I se hvad det er? 

Det var en stor kugle i forhold til de andre stjerner som 
man dårlig nok kan se på billedet. 

Billedet er taget på Amager. Ca. Syd øst. 

SUFOIs Fotoafdeling kunne om det modtagne foto straks 
bekræfte overensstemmelsen med planeten Venus på 
østhimlen. 

SUFOI's Fotoafdeling kan yderligere tilføje, at Venus 
på morgenhimlen i september måned 2015 har slået 
alle rekorder og givet anledning til modtagelsen af 
foreløbig 5 fotosager med fotos eller videosekvenser 
visende en kraftig lysprik på den østlige morgenhimmel. 

Se endvidere på SUFOI's site http://www.sufoi.dk/ufo-mails/um-2015/uml5- 
194.php for yderligere informationer om observation og fotos af Venus m.v. 



5230 Odense M 8. 


tember 2015 



Et af de originale foto med indsat Samme foto forsynet med gule 
udsnitsforstørrelse af den runde diagonallinjer viser billedets 
lysegrønne aftegning med ændrede midterpunkt. 

lys- og kontrastforhold. Den lysende aftegning optræder 

nøjagtigt i samme afstand - men 

Mange mennesker så og fotograferede diametralt modsat (rød pil) - den 
halofænomener med baggrund i kraftige lyskilde, der i dette tilfælde 
vejrliget den 8. september 2015. En af ^ ar . forårsaget refleksaftegningen, 

observatørerne skrev til SUFOI's nem l'9 Solen. 

Fotoafdeling om sine optagelser: Der her , tal f e ," s ^ er ! 

omvendt gengivelse af Solen, der på 

denne optagelse ikke direkte ses pga. 

overbelysning af området med de 

lette skyer i billedfeltet, hvor Solen 

befinder sig. 

Jeg har den 8. september 2015 fra min bopæl i Odense (postnummer 5230 Odense M) 
observeret og fotograferet nogle såkaldte halofænomener; hvilke I kan se på den række billeder > 
som jeg hermed sender jer et link til. Efter at have uploadet billederne på min computer har jeg 
endvidere på nogle af billederne kunnet observere et lille rundt objekt, hvilket på nogle af 
billederne er hvidligt i farven som Solen, og på andre mere grønligt. Objektet er placeret 
forskelligt på billederne, idet det optræder henholdsvis både over og under det lange 
bølgeformede halofænomen. Selv mener jeg ikke, at objektet kan være direkte billeder af Solen 
- dels pga størrelsen (Solen ER større , når jeg selv kigger på den både med og uden solbriller + 
under mine observationer har Solen et særdeles velafgrænset omridsj, og dels idet, at det - for 
mig i det mindste - ikke har været muligt at duplikere disse billeder med lignende fremstillinger 
af Solen , hverken hvad angår størrelse eller velafgrænsethed mht. omrids (jeg har nu heller 
aldrig set Solen fremstillet på lignende vis på andres billeder!). 





Jeg har heller aldrig før taget billeder med lysreflekser, der kunne minde om det; man f.eks. kan 
se på billedet; hvor objektet er placeret over halofænomenet. Generelt om billederne: Billederne 
er taget den 8. september 2015 i tidsrummet 08.00-09.00 og med korte tidsintervaller med et 
mobil-kamera (telefon-type: Samsung GT-N7105). Jeg håber > at I vil have interesse i at kigge på 
mine billeder; og måske være behjælpelig med at finde en forklaring på, hvad dette lille runde 
objekt kunne være. 



Den lille lyse aftegning nede i Det fra fotografen modtagne 
skyformationen (markeret med rød kontrolfoto med indsat 

pil) er rent faktisk Solen, der svagt udsnitsforstørrelse af Solen, der på 
ses gennem skydækket, originalbilledet ses ved den røde pil. 

Indsat foroven th. to 

udsnitsforstørrelser af samme, yderst 
th. med ændrede lys- og 
kontrastforhold. 

To af de fremsendte fotos i denne sag viser altså en omvendt grønlig gengivelse af Solen, 
medens to af de øvrige fotos viser selve Solen bag let skydække. 

Tilbagemelding og SUFOI's kommentar 

SUFOI's Fotoafdeling modtog 25. september 2015 denne tilbagemelding fra fotografen: 

Du skal have tusind tak for din tid, din hurtige respons og ikke mindst for dit meget grundige 
arbejde! 

Jeg må erkende, at efter det nu endelig er lykkedes mig at duplikere mine billeder med en 
lignende fremstilling af solen (se ovenstående billede taget dd. ved middagstid fra samme sted 
som de øvrige fotos med samme kamera), at jeg er ved at være overbevist om din og andres 
forklaringer på „det lille runde objekt". 

Så må man med en vis tilfredshed sige, at arbejdet med efterforskningen og forklaringen til 
fotografen har båret frugt. 

De halofænomener, der i første omgang bragte fotografen på banen, var som nævnt observeret 
og fotograferet i store dele af landet. 

Om haloer og solhunde og andre lysfænomener i naturen generelt se: 

https://da.wikipedia.orQ/wiki/Halo . 

http://www.dmi.dk/laer-om/temaer/veir/lvsfaenomener-temaforside/haloer/ , 

http://www.dmi.dk/laer-om/qenerelt/spoerasmaal-OQ-svar/lvsfaenomener-paa- 

himlen/#cl0742 og 

http://www.astro.ku.dk/lvs/index.html . 











Sådan fandt DMI kæmpelynet 

til @Astro_Andreas 

Andreas Mogensen har igen fået fast grund under fødderne, og på DMI er man meget 
begejstrede for resultatet af et af hans forsøg, for det lykkedes både Andreas at fotografere 
sprites (røde feer) og Blue Jets (blå strålende lyn). Og så gjorde han en spektakulær opdagelse. 


Andreas fangede dette blå kæmpelyn. Også røde feer, såkaldte sprites, 
som slår op gennem atmosfæren. fandt vej gennem Andreas fotolinse. 

Foto: ESA-NASA-DTU-Space Foto: ESA-NASA-DTU-Space 

Under hele turen i rummet lavede klimaforsker og meteorolog Martin Stendel fra DMI daglige 
prognoser tre døgn frem, for hvor der var størst sandsynlighed for at for at finde kæmpe 
tordenskyer og tropiske cykloner, der ofte udløser kæmpelyn ud i rummet, som Andreas gerne 
skulle fotografere oppefra. Arbejdet resulterede i flere end 70 specifikke anbefalinger (targets) til 
Andreas. 

Forsøget lykkedes over al forventning, for den danske astronaut kom hjem med optagelser af 
både blå kæmpelyn og de såkaldte røde feer. 

Og hvad var det så for en spektakulær opdagelse Andreas fangede på sin tur over 
tordenskyerne. Det er svært at se på videoen, men kig nærmere på den blå jet ved 0:04. 
Eksperter fra DTU Space har opdaget på videooptagelsen, at kæmpelynene står og pulserer, 
noget som aldrig er set eller dokumenteret før. 

Læs hele DMI's omtale og se Andreas Mogensens optagelser af blå kæmpelyn og røde feer: 
http://www.dmi.dk/nvheder/arkiv/nvheder-2015/09/saadan-fandt-dmi-kaempelvnet-til-astro- 

andreas/ og 

https://www.voutube.com/watch?v=dY5F gEexAY&feature= voutu.be . 

Andreas Mogensen på Tycho 

Brahe Planetarium 

Efter sin mission til den Internationale Rumstation besøgte Andreas Mogensen Tycho Brahe 
Planetarium og snakkede med en masse skoleelever og svarede på deres spørgsmål. 

240 skoleelever sad bænket i Planetariets store rumteater og lyttede til Andreas 7 fortælling om 
missionen til ISS. Efter Andreas 7 foredrag fik ni heldige elever lov til at stille spørgsmål til 
Andreas. En efter en trådte eleverne frem og stillede deres spørgsmål, der sammen med 
astronautens svar kan ses på planetariets hjemmeside: 
http://planetariet.dk/artikel/et-interview-med-andreas- 
moqensen?utm source=AstroNvt&.utm campaiqn=8d82ede6cd- 

RSS EMAIL CAMPAIGN&utm medium=email&utm term=0 d3f45f5000-8d82ede6cd- 


338981225. 










Kender du serien Fakta & 

Myter? 

Bogserien Fakta & Myter behandler temaer, problemstillinger og oplevelser tilknyttet 
ufomyten. Det er ambitionen med Fakta & Myter, at hver titel bliver læserens 
jordbundne guide i en fascinerende, men forvirrende verden domineret af mystiske 
beretninger, konspirationsteorier og halve sandheder. 







TOF SEI KO 

»Project Saucer - Da ufomyten blev 
skabt« er den 7. og sidste titel i serien 
Fakta & Myter og udkom den 18. august 
2015. Bogen er trykt i et meget 
begrænset oplag, så skynd dig at bestille 
nu. Bogen er på 108 illustrerede sider i A4- 
format i farvetryk og koster kr. 159,- 

Læs ufo-beretninger på 

www.ufo.dk 

Seneste indberetninger til SUFOI om ufo-oplevelser kan ses på www.ufo.dk under Observationer. 


Bliv medlem af SUFOI's 

Støttekreds 
i 2015 

- og vælg en bog 

Foreningen Skandinavisk UFO Information drives af frivillig og ulønnet arbejdskraft. Vores 
primære opgave er at give offentligheden seriøs information om ufomyten gennem ufo.dk og 
sekundært at registrere observationer af usædvanlige himmelfænomener. Du kan læse om 
SUFOI's formål og vision her. Du kan med et økonomisk bidrag på kr. 250 - og naturligvis gerne 
mere - gøre det muligt for os fortsat at drive ufo.dk og foretage undersøgelser af ufooplevelser. 

Vi håber, at rigtig mange vil fortsætte med at bakke op om vores arbejde ved at blive medlem af 
støttekredsen. Betaling kan foretages på girokonto 9 11 77 25 eller via netbank til konto 3113- 
9117725. Brug venligst kortkode 01 og anfør navn, adresse og bestillingsnummeret (fx B-075) 
på den ønskede, gratis titel. Som medlem af SUFOI's Støttekreds har du ingen forpligtelser over 
for foreningen. Støttebeløbet gælder for et år. 











